《彭峒水帘》
明代·卢宽

峒中旧有神仙宅，峒门迥与红尘隔。骊龙夜半捲银河，喷作明珠下檐额。

云霞为幔月为钩，四时垂地长不收。更阑人静籁悄悄，满天风雨来清秋。

作者简介：卢宽，字伯栗。东莞人。明成祖永乐二十一年（一四二三）举人，任广西全州训导。荐为知县，辞不就。迁上高县教谕。事见明崇祯《东莞县志》卷三、清康熙《东莞县志》卷八。